Diari Oficial de la Generalitat Valenciana


Sumari del DOGV 4922, del 12-01-2005 (2004/13597)

ORDE de 16 de desembre de 2004 de la Conselleria de Justícia i Administracions Públiques, per la qual s'aprova la classificació en classe primera del lloc d'adjunt a l'Àrea Econòmica de l'Ajuntament de Gandia.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4922

Data del DOGV
:   12-01-2005

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2004/13661


Data del document
:   16-12-2004

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Gandia
    * qualificació del personal
    * administració local
    * comptable
    * professió administrativa

ORDE de 16 de desembre de 2004 de la Conselleria de Justícia i Administracions Públiques, per la qual s'aprova la classificació en classe primera del lloc d'adjunt a l'Àrea Econòmica de l'Ajuntament de Gandia. [2004/X13032]
  
El Ple de l'Ajuntament de Gandia, en sessió celebrada el dia 3 d'agost de 2004, va acordar modificar la plantilla de personal i la relació de llocs de treball, amb la creació d'un lloc de treball d'adjunt a l'Àrea Econòmica per a l'exercici de funcions de col·laboració immediata a les d'intervenció.
  
Així mateix, se sol·licita a esta Conselleria de Justícia i Administracions Públiques la classificació de l'esmentat lloc de treball en classe primera, i la seua provisió queda reservada a funcionaris d'administració local amb habilitació de caràcter nacional de la subescala d'intervenció tresoreria, categoria superior.
  
En l'expedient consta certificat expedit per la Secretaria General de la Corporació acreditatiu de la modificació de la plantilla i la relació de llocs de treball, i la seua publicació en el Butlletí Oficial de la Província, núm. 195, de 17 d'agost de 2004.
  
Vist el que disposa l'article 2 del Reial Decret 1.732/1994, de 29 de juliol, en l'apartat d del qual) establix que les intervencions de classe primera estan reservades a funcionaris pertanyents a la subescala d'intervenció tresoreria, categoria superior, sense perjuí del que preveu la disposició transitòria primera 2 e) del Reial Decret 1.174/1987, de 18 de setembre, i en l'apartat g) que mitjançant la modificació de la seua corresponent plantilla, les entitats locals podran crear llocs de treball de col·laboració reservats a funcionaris d'administració local amb habilitació de caràcter nacional de la subescala i categoria que procedisca per a l'exercici de funcions de col·laboració als llocs de secretaria, intervenció o tresoreria.
  
Per tant, i fent ús de les competències atribuïdes pels articles 2.2 a) i 6.2 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Classificar el lloc de treball d'adjunt a l'Àrea Econòmica de l'Ajuntament de Gandia en intervenció de classe primera, i este queda reservat a funcionaris d'administració local amb habilitació de caràcter nacional pertanyents a la subescala d'intervenció tresoreria, categoria superior, sense perjuí del que preveu la disposició transitòria primera, 2 e), del Reial Decret 1.174/1987, de 18 de setembre.
  
Contra esta ordre es podrà interposar recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptadors des de l'endemà de la publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 16 de desembre de 2004
  
El conseller de Justícia i Administracions Públiques,